Rikunarita-ORG/Wikinium huggingface dataset:
# Popis stanovništva u FNR Jugoslaviji 1953.

Narodni sastav FNRJ prema popisu iz 1953.
**Popis stanovništva 1953. u FNRJ** je obavio Savezni zavod za statistiku i evidenciju FNRJ 31. marta 1953. godine. Popisnica, obrazac je sadržavao 25 pitanja za svako lice i List za domaćinstvo sa uputstvom za popunjavanje. Ovaj popis je došao svega 5 godina posle prethodnog, ali je trebalo da bude prvi od redovnih koji se obavljaju svakih deset godina na početku decenije.

Jugoslavija je tada imala 16.936.573 žitelja ili 66 stanovnika na km2. Narodni sastav bio je sljedeći: Srbi 7.065.923 (41,7%), Hrvati 3.975.550 (23,5%), Slovenci 1.487.100 (8,8%), Muslimani/Bošnjaci 998.698 (5,9%), Makedonci 893.427 (5,3%), Albanci 754.245 (4,5%), Mađari 502.175 (3,0%), Crnogorci 466.093 (2,7%), Turci 259.535 (1,5%), Slovaci 84.999 (0,5%), Romi 84.713 (0,5%), Bugari 61.708 (0,4%), Nijemci 60.536 (0,4%) i drugi.

## Zanimljivost

Za 11. pitanje koje se odnosilo na narodnost (nacionalna pripadnost) uputstvo je glasilo

*Svako lice upisuje koje je narodnosti na pr. Srbin, Hrvat, Slovenac, Makedonac, Crnogorac, Mađar, Šiptar, Nemac, Italijan, Čeh, Slovak, Turčin, Ciganin itd. Lice jugoslovenskog porekla koje nije bliže nacionalno opredeljeno lice upisuje: jugosloven-neopredeljen, a drugo nacionalno neopredeljeno lice upisuje: nacionalno neopredeljen.*
Ovo je značilo da se u slučaju regionalnog izjašnjavanja (Bokelj, Istranin) upisuje Jugosloven-neopredeljen.

## Napomene

## Literatura

* Feldbauer, Božidar (1988). *Atlas svijeta*. Zagreb: Leksikografski zavod Miroslav Krleža. ISBN 8670530041.

## Povezano

* Popis stanovništva 1921. u Kraljevini SHS
* Popis stanovništva 1931. u Kraljevini Jugoslaviji

## Vanjske veze

* Republički zavod za statistiku Srbije Arhivirano 2009-01-25 na Wayback Machine-u
# Popis stanovništva u FNR Jugoslaviji 1961.

**Popis stanovništva 1961. u FNRJ** je obavio Savezne zavod za statistiku FNRJ 31. marta 1961. godine. Popisnica, obrazac je sadržavao 21 pitanje za svako lice, List za domaćinstvo i Upitnik za stan sa uputstvom za popunjavanje. Ovaj popis je obavljen 8 godina posle prethodnog, i bio je prvi koji se obavljao redovno na svakih deset godina na početku decenije.

Ukupno je zabilježen 18.549.291 žitelj, što je gustoća naseljenosti od 73 stanovnika na km2. Narodni sastav bio je sljedeći: Srbi 7.806.152 (42,7%), Hrvati 4.293.809 (23,1%), Slovenci 1.589.211 (8,6%), Makedonci 1.045.513 (5,3%), Muslimani/Bošnjaci 972.940 (5,2%), Albanci 914.733 (4,9%), Crnogorci 513.832 (2,8%), Mađari 504.369 (2,7%), Jugoslaveni 317.124 (1,7%), Turci 182.964 (1,0%), Slovaci 86.433 (0,5%), Bugari 62.624 (0,3%), Rusini 38.619 (0,2%), Romi 31.674 (0,2%), Česi 30.331 (0,2%) i drugi.

## Zanimljivost

Za 12. pitanje koje se odnosilo na narodnost (nacionalna pripadnost) uputstvo je glasilo

*Svako lice upisuje koje je narodnosti na primer: Srbin, Hrvat, Slovenac, Makedonac, Crnogorac, Musliman (u smislu etničke pripadnosti), Šiptar, Mađar, Turčin, Slovak, Bugarin, Rumun, Italijan, Čeh, itd. Građanin FNRJ koje nije bliže nacionalno opredeljen, upisuje: Jugosloven-nacionalno neopredeljen.*
## Napomene

## Literatura

* Feldbauer, Božidar (1988). *Atlas svijeta*. Zagreb: Leksikografski zavod Miroslav Krleža. ISBN 8670530041.

## Vanjske veze

* Republički zavod za statistiku Srbije Arhivirano 2009-01-25 na Wayback Machine-u
# Popis stanovništva u SFR Jugoslaviji 1971.

1971. odigrao se četvrti popis stanovništva SFRJ. Prema tom popisu, Jugoslavija je imala 20.522.972 stanovnika, što je gustoča naseljenosti od 80 stanovnika na km2 i povećanje za 10,6% u odnosu na prošli popis iz 1961. Narodni sastav bio je sljedeći: Srbi 39,7%, Hrvati 22,1%, Muslimani/Bošnjaci 8,4%, Slovenci 8,2%, Albanci 6,4%, Makedonci 5,8%, Crnogorci 2,5%, Mađari 2,3%, Jugoslaveni 1,3%, Turci 0,6%, Slovaci 0,4%, Romi 0,4%, Bugari 0,3%, Rumunji 0,3%, Česi 0,1% i drugi.

Šest glavnih naroda je činilo 86,7% stanovništva države.

|  |
| --- |
|
Nacionalni sastav stanovništva SFRJ, 1971. |
| **Republika/ pokrajina** | **ukupno** | **Crnogorci** | **Hrvati** | **Makedonci** | **Muslimani** | **Slovenci** | **Srbi** | **Albanci** | **Mađari** | **Židovi** | **Nijemci** | **Turci** |
| **SFRJ** | **20.522.972** | 508.843
 | 4.526.782
 | 1.194.784
 | 1.729.932
 | 1.678.032
 | 8.143.246
 | 1.309.523
 | 477.374
 | 4.811
 | 12.785
 | 127.920
 |
| **Bosna i Hercegovina** | 3.746.111
 | 13.021
 | 772.491
 | 1.773
 | 1.482.430
 | 4.053
 | 1.393.148
 | 3.746
 | 1.262
 | 708
 | 300
 | 477
 |
| **Crna Gora** | 529.604
 | 355.632
 | 9.192
 | 723
 | 70.236
 | 658
 | 39.512
 | 35.671
 | 296
 | 26
 | 109
 | 397
 |
| **Hrvatska** | 4.426.221
 | 9.706
 | 3.513.647
 | 5.625
 | 18.457
 | 32.497
 | 626.789
 | 4.175
 | 35.488
 | 2.845
 | 2.791
 | 221
 |
| **Makedonija** | 1.647.308
 | 3.246
 | 3.882
 | 1.142.375
 | 1.248
 | 838
 | 46.465
 | 279.871
 | 229
 | 32
 | 77
 | 108.552
 |
| **Slovenija** | 1.727.137
 | 1.978
 | 42.657
 | 1.613
 | 3.231
 | 1.624.029
 | 20.521
 | 1.281
 | 9.785
 | 72
 | 422
 | 53
 |
| **Srbija** | 8.446.591
 | 125.260
 | 184.913
 | 42.675
 | 154.330
 | 15.957
 | 6.016.811
 | 984.761
 | 430.314
 | 1.128
 | 9.086
 | 18.220
 |
| \uža Srbija** | 5.250.365
 | 57.289
 | 38.088
 | 25.100
 | 124.482
 | 10.926
 | 4.699.415
 | 65.507
 | 6.279
 | 603
 | 1.825
 | 5.735
 |
| \Vojvodina** | 1.952.533
 | 36.416
 | 138.561
 | 16.527
 | 3.491
 | 4.639
 | 1.089.132
 | 3.086
 | 423.866
 | 513
 | 7.243
 | 241
 |
| \Kosovo** | 1.243.693
 | 31.555
 | 8.264
 | 1.048
 | 26.357
 | 392
 | 228.264
 | 916.168
 | 169
 | 12
 | 18
 | 12.244
 |

## Reference

## Literatura

* Feldbauer, Božidar (1988). *Atlas svijeta*. Zagreb: Leksikografski zavod Miroslav Krleža. ISBN 8670530041.

## Povezano

* Demografija Socijalističke Federativne Republike Jugoslavije
# Rusini

**Rusini** ili **Ruteni** je izraz koji se koristi za:

* kao arhaični izraz za Ukrajince;
* izraz za stanovnike drevne oblasti Rutenija (Bjelorusija i zapadna Ukrajina);
* Karpatski Rusini, etnička grupa, odnosno podgrupa ukrajinskog naroda;
* Panonski Rusini, etnička grupa koja živi u oblastima bivše Jugoslavije.
# Bunjevci

| Bunjevci
 |
| --- |
|  Zastava vojvođanskih bunjevaca

---

 Bunjevka u Mađarskoj |
|  |
| Ukupna populacija |
|
nepoznata (U Srbiji se dio etnički izjašnjava kao Bunjevci, dio kao Hrvati, a dio se izjasnio kao Jugoslaveni;)

 |
| Regioni sa značajnim brojem pripadnika |
| Srbija: 20.012 (popis iz 2002.)
Mađarska: oko 1.500 (popis iz 2001.)

 |
| Jezik/ci |
|
Bunjevački govor - ikavica štokavština (Napomena: U popisu stanovništva Srbije iz 2002. godine, dio Bunjevaca je izjavio da govori bunjevački, dok je dio naveo kako govori hrvatski) [1] |
| Religija |
|
rimokatoličanstvo. |
| Srodne etničke grupe |
|
Jugoslaveni |

**Bunjevci** su slavenska etnička grupa poreklom sa Dinarskog gorja koja danas živi u Bačkoj, a oko čijeg karaktera i identiteta dan-danas traju velike kontroverze. Tako se dio Bunjevaca smatra zasebnom etničkom grupom tj. narodom te su kao takvi priznati u službenim statistikama Srbije. Dio Bunjevaca se smatra dijelom hrvatskog naroda, a manji dio Srbima. Bunjevci u Mađarskoj su pokrenuli zahtjev za priznanje posebnog manjinskog statusa.

Migracije Bunjevaca
# Predsednik Srbije

Standarta predsednika Republike Srbije
Grb Socijalističke Republike Srbije na Andrićevom vencu br. 1, iznad ulaznih vrata rezidencije predsednika Republike Srbije
Aleksandar Vučić, predsednik od 2017.
**Predsednik Republike Srbije** je deo izvršne vlasti u Srbiji. Predsednik Srbije se bira na neposrednim izborima od strane građana Srbije sa izbornim pravom.

Trenutni predsednik Srbije je Aleksandar Vučić, koji je osvojio najviše glasova na predsedničkim izborima 2017.

## Ustavna ovlašćenja Predsednik Republike Srbije

**Ustavna ovlašćenja Predsednik Republike Srbije su : biva biran neposredno, a smenjuje ga Narodna skupština
* predsedava pet godina od dana izbora
* može biti izabran najviše dva puta za Predsednika
* predstavlja državu u zemlji i svetu
* predlaže Narodnoj skupštini kandidata za Predsednika Vlade, pošto sasluša mišljenje predstavnika izabranih izbornih spiskova
* ima pravo da stavi veto na donet Zakon i da ga vrati na ponovno razmatranje. Ukoliko se Zakon izglasa po drugi put, Predsednik Republike Srbije je dužan da ga potpiše
* postavlja i opoziva ukazom ambasadore Republike Srbije na osnovu predloga Vlade Srbije
* uživa imunitet kao narodni poslanik
* ima pravo da raspusti Narodnu skupštinu i raspiše izbore za narodne poslanike

proglašava vanredno stanje

* dodeljuje pomilovanja i odlikovanja

ne može obavljati drugu javnu funkciju ili profesionalnu delatnost
Predsednik Republike Srbije je ujedno i Vrhovni komandant Vojske Srbije.

Ukoliko je Predsednik Republike Srbije sprečen da vrši svoje dužnosti, njih vrši Predsednik Narodne skupštine.

## Mandat predsednika Republike Srbije

Mandat predsednika Republike traje pet godina i počinje da teče od dana polaganja zakletve pred Narodnom skupštinom.
Ako mandat predsednika Republike ističe za vreme ratnog ili vanrednog stanja, produžava se, tako da traje do isteka tri meseca
od dana prestanka ratnog, odnosno vanrednog stanja.
Niko ne može više od dva puta da bude biran za predsednika Republike.
Mandat predsednika Republike prestaje istekom vremena na koje je izabran, ostavkom ili razrešenjem.
Predsednik Republike podnosi ostavku predsedniku Narodne skupštine.

## Predsednici Republike Srbije

* Slobodan Milošević
	+ mandat od 1989. do 1997.

* Dragan Tomić- VD -
	+ 1997.

* Milan Milutinović
	+ mandat od 1997. do 2002.

* Nataša Mićić- VD -
	+ mandat od 2002. do 2004.

* Dragan Maršićanin- VD -
	+ 2004.

* Vojislav Mihailović,- VD -
	+ 2004.

* Predrag Marković - VD -
	+ 2004.

* Boris Tadić
	+ mandat od 2004. do 2012.

* Slavica Đukić Dejanović - VD -
	+ 2012.

* Tomislav Nikolić
	+ mandat od 2012. do 2017.

* Aleksandar Vučić
	+ mandat od 2017.

## Vanjske veze

* Zvanična Internet prezentacija predsednika Srbije Arhivirano 2021-05-08 na Wayback Machine-u
# Socijalistička partija Srbije

Simbol Socijalističke partije Srbije.
**Socijalistička partija Srbije** (SPS) je politička stranka u Srbiji, nominalno levog, socijaldemokratskog i populističkog predznaka.

Osnovana je 17.7. 1990. ujedinjenjem tadašnjeg Saveza komunista Srbije i Socijalističkog saveza radnog naroda Srbije. Jedan od njenih prvih vođa bio je Slobodan Milošević, koji je kao njen kandidat pobijedio i na prvim demokratskim izborima 1990.

SPS je na vlasti bila od 1990. do 2000. godine, i taj period su obilježili raspad SFRJ,ratovi u Hrvatskoj, Bosni i Hercegovini, međunarodne sankcije protiv tadašnje SRJ i rat na Kosmetu. Zbog toga je SPS zajedno sa svojim vođom često povezivana sa srpskim nacionalizmom, kao i optuživana za autoritarne metode održavanja vlasti zbog čega nije uspeo njen pokušaj da uđe u Socijalističku internacionalu.

SPS je Srbijom vladala samostalno do 1992. kada ulazi u kratkotrajnu koaliciju sa Srpskom radikalnom strankom, da bi od 1993. do 2000. vladala u koaliciji sa strankom Nova demokratija - Pokret za Srbiju.

Za vrijeme ratova u Hrvatskoj i BiH su osnovane posluslužbene filijale SPS kao što su Socijalistička partija Krajine, te Socijalistička partija Republike Srpske.

Nakon 2000. i svrgavanja Slobodana Miloševića, SPS se nalazi u opoziciji. Nakon izbora 2004. godine, iako još uvijek u opoziciji, podržava manjinsku vladu premijera Vojislava Koštunice.

Nakon parlamentarnih izbora 2008. godine SPS je ušla u vladu Mirka Cvetkovića.

## Povezano

* Spisak levičarskih partija u Srbiji

## Vanjske veze

* službena stranica
# Talija

*Za ostale upotrebe, pogledajte Talija (razvrstavanje).*
Jean-Marc Nattier: Talija, ulje na platnu
**Talija** (grčki **Θαλεια** = "cvjetna") je ime dviju grčkih božica.

## Muza Talija

Talija je jedna od devet Muza, Zeusova i Mnemozinina kći. Zaštitnica je komedije i bukolike. Bila je smatrana i božicom glazbe, plesa i pjesme. Druga je Talija nimfa. Atributi su joj komična maska, pastirski štap ili bršljanov vijenac.

## Nimfa Talija

Talija je i nimfa, Hefestova kći, ili Zeusova i Eurinomina kći, jedna od Harita, zajedno s Aglejom i Eufrozinom. Talija živi na Etni u Italiji. Volio ju je Zeus, ali bojeći se Herina gnjeva, tražila je da je sakriju ispod Zemlje. Ondje je rodila Palikoi, bogove blizance sicilskih gejzira.

## Vanjske veze

* Muza Talija u klasičnoj literaturi i umjetnosti
# Johann Nestroy

Johann Nestroy
**Johann Nepomuk Nestroy** (Beč, 7. decembar 1801 – Graz, 25. maj 1862) bio je austrijski komediograf i glumac.

Jedno je vrijeme bio pjevač, a poslije je glumio komične uloge. Napisao je niz popularnih komedija i lakrdija. Njegove drame najčešće su ironične i skeptične, a izraz im počiva na snazi verbalne dosjetke i klasičnog bečkog vica. Unatoč lakoći svojeg stila oštro se narugao slabostima i nedostacima svojih savremenika.

Najpoznatije mu je djelo *Zli duh Lumpazivagabundus ili lakoumni trolist*.

## Vanjske veze

* Johann Nestroy na sajtu IMDb
# Willa Cather

| Wilella Silbert Cather |
| --- |
| Cather godine 1936. |
| Biografske informacije |
| Rođenje | okolica Winchestera, Virginia, SAD |
| Smrt | 24. aprila 1947. (dob: 73) New York, SAD |
| Nacionalnost | američko |
| Obrazovanje |
| Zanimanje | romanopisac |
| Opus |
| 1912-1947 |

**Wilella Sibert Cather** (7. decembar, 1873 – 24. april, 1947) je ugledna američka spisateljica. Poznata je po prikazima američkog života u romanima *O Pioneers!*, *My Ántonia* i *Death Comes for the Archbishop*.

## Bibliografija

### Publicistika

* Willa Cather and Georgine Milmine *The Life of Mary Baker G. Eddy and the History of Christian Science* (1909) (reprinted U of Nebraska Press, 1993)
* Willa Cather *On Writing* (1949) (reprint U Nebraska Press, 1988)
* *Not Under Forty* (essays) 1936

### Romani

* *Alexander's Bridge* (1912)
* *O Pioneers!* (1913)
* *The Song of the Lark* (1915)
* *My Ántonia* (1918)
* *One of Ours* (1922)
* *A Lost Lady* (1923)
* *The Professor's House* (1925)
* *My Mortal Enemy* (1926)
* *Death Comes for the Archbishop* (1927)
* *Shadows on the Rock* (1931)
* *Lucy Gayheart* (1935)
* *Sapphira and the Slave Girl* (1940)

### Zbirke

* *April Twilights* (poezija) 1903
* *The Troll Garden* (novele) 1905
* *Youth and the Bright Medusa* (novele) 1920
* *Obscure Destinies* (tri priče) 1932
* *The Old Beauty* (tri priče) 1948, posthumno

Popis ne uključuje zbirke priča prethodno objavljene u časopisima.

## Reference

## Vanjske veze

* Willa Cather Archive at University of Nebraska-Lincoln
* Prairie to Paris An Interactive Exploration of Willa's and Antonia's Prairie
* Willa Cather Pioneer Memorial and Educational Foundation in Red Cloud, Nebraska
* Willa Cather Quotes Arhivirano 2015-02-22 na Wayback Machine-u
* American Masters - Willa Cather Arhivirano 2008-10-15 na Wayback Machine-u
* Djela čiji je autor Willa Cather na Projektu Gutenberg
* glbtq article Arhivirano 2007-03-11 na Wayback Machine-u on Willa Cather with special focus on her possible lesbianism
* Willa Cather birthplace Arhivirano 2015-11-24 na Wayback Machine-u
* LitWeb.net: Willa Cather Biography Arhivirano 2007-05-03 na Wayback Machine-u
* Willa Cather papers at Nebraska State Historical Society
# Krsto Papić

| Krsto Papić |
| --- |
|  |
| Biografske informacije |
| Rođenje | (1933-decembra-07)7. decembra 1933. Vučji Do, Kraljevina Jugoslavija (danas Crna Gora) |
| Smrt | 7. februara 2013. (dob: 79) Zagreb, Hrvatska |
| Profesionalne informacije |
| Zanimanje | filmski redatelj |
| Znamenita djela |
| * *Mala seoska priredba*
* *Lisice*
* *Predstava Hamleta u Mrduši Donjoj*
* *Izbavitelj*
* *Tajna Nikole Tesle*
* *Priče iz Hrvatske*
 |
| Inspiracija |
|
Na
* Vinko Brešan
 |

**Krsto Papić** (Vučji Do, Crna Gora, 7. prosinca 1933. - Zagreb, 7. veljače 2013. ) bio je hrvatski filmski redatelj, najpoznatiji po igranim i dokumentarnim filmovima 1960-ih i 1970-ih koji su prikazivali tamnu stranu života u socijalističkoj Jugoslaviji, kao i kultnom SF-horor filmu *Izbavitelj* iz 1976.

## Biografija

Papić je diplomirao na Filozofskom fakultetu u Zagrebu.
1965. režira prvi film, zapravo epizodu omnibusa *Ključ*. 1967. režira i svoj prvi cjelovečernji film *Iluzija*.

## Izvod iz filmografije

* *Ključ* (1965.) - druga epizoda *Čekati*
* *Iluzija* (1967.)
* *Halo München* (1968.)
* *Lisice* (1969.)
* *Kad te moja čakija ubode* (1969.)
* *Čvor* (1969.)
* *Nek se čuje i naš glas* (1971.)
* *Mala seoska priredba* (1972.)
* *Specijalni vlakovi* (1972.)
* *Predstava Hamleta u Mrduši Donjoj* (1973.)
* *Charter let br...* (1975.)
* *Izbavitelj* (1976.)
* *Jedno malo putovanje* (1976.)
* *Tajna Nikole Tesle* (1980.)
* *Nezaposlena žena s djecom* (1986.)
* *Život sa stricem* (1988.)
* *Priča iz Hrvatske* (1991.)
* *Kad mrtvi zapjevaju* (1999.)
* *Infekcija* (2003., distribuirana 2005.)
* *Cvjetni trg* (2012.)

## Reference

## Vanjske veze

* Krsto Papić na sajtu IMDb
# Tom Waits

Tom Waits
**Thomas Alan "Tom" Waits** (rođen 7. decembra 1949.) je američki pjevač, tekstopisac, kompozitor i glumac. Waits ima prepoznatljiv glas, koji kritičari opisuju *"kao da je namočen u burbon, ostavljen da visi u sušioni mesa nekoliko mjeseci, onda iznešen van i pregažen automobilom"*. Sa svojim prepoznatljivim *"growlom"*, korištenjem stila koji datira prije rock muzike kao što su blues, jazz i vodvilj i sklonost prema eksperimentiranju u industrijskoj muzici, Waits je izgradio prepoznatljivu muzičku ličnost. Radio je kao kompozitor filmske muzike i muzičkih predstava, kao i sporedni glumac u filmovima, *Down By Law* i Bram Stoker-ova *Dracula*. Nominovan je za Oskara za film *One from the Heart* za koji je radio muziku.
Tekstovi Waitsovih pjesama često predstavljaju groteskne portrete zlovoljnih ličnosti i mjesta, iako je pokazao sklonost konvencionalnijim baladama. Ima kultni status i utjecao je na brojne tekstopisce unatoč tome što je imao malu radio i video podršku. Njegove pjesme su poznatije široj publici po tome što su obrađivane od strane popularnijih izvođača, *"Jersey Girl"* koju je obradio Bruce Springsteen i *"Downtown Train"*, obrada Rod Stewart-a. Iako su Waitsovi albumi imali mješan komercijalni uspjeh, neki od njih su dobili zlatni status u drugim zemljama. Nominovan je za velik broj glavnih muzičkih nagrada i osvojio je nagradu Grammy za dva albuma *Bone Machine* i *Mule Variations*.

Waits trenutno živi u Sonoma County-ju, u Kaliforniji sa ženom Kathleen Brennan i troje djece.

## Život i karijera

### Porijeklo i muzički počeci

Tom Waits je rođen u Park Avenue bolnici u Pomona, Kalifornija, od oca Jesse Frank Waits i majke Alma Johnson McMurray, oboje su bili učitelji. Poslije razvoda roditelja 1960. živio je sa majkom u Whittier, Kalifornijaa onda se preselio National City, Kalifornija u San Diego County-u blizu granice sa Meksikom. Waits je sam naučio da svira pijano na komšijinom instrumentu, često putujući u Meskiko sa ocem, koji je predavao španski.
Do 1965. pohađao je srednju školu Hilltop u Sweetwater distriktu Chula Viste. Waits je svirao u bendu zvanom The System.

## Muzičke kuće

Waits je često mijenjao slične nezavisne muzičke kuće kroz godine, potpisao je za Asylum Records prije nego što je otkupljen od Elektra Records-u i Warner Bros.-a. U toku njegovih godina u Island Records muzička kuća se proširila od male muzičke kuće u muzičkog giganta. Poslije toga je potpisao za ANTI, diviziju Epitaph Records-a.

### Diskografija

* 1973 *Closing Time*
* 1974 *The Heart Of Saturday Night*
* 1975 *Nighthawks At The Diner*
* 1976 *Small Change*
* 1977 *Foreign Affairs*
* 1978 *Blue Valentine*
* 1980 *Heartattack and Vine*
* 1982 *One From The Heart*
* 1983 *Swordfishtrombones*
* 1985 *Rain Dogs*
* 1986 *Asylum years*
* 1987 *Franks Wild Years*
* 1988 *Big Time*
* 1992 *Bone Machine*
* 1992 *Night On Earth*
* 1993 *The Black Rider*
* 1998 *Beautiful Maladies*
* 1999 *Mule Variations*
* 2001 *Used Songs*
* 2002 *Alice*
* 2002 *Blood Money*
* 2004 *Real Gone*
* 2006 *Orphans*
* 2011 Bad as me

## Vanjske veze

* Zvanična internet prezentacija Arhivirano 2011-10-19 na Wayback Machine-u
# John Terry

John Terry|  |
| Lični podaci |
| Puno ime | John George Terry |
| Datum rođenja | 7. prosinca 1980. |
| Mjesto rođenja |  London, Engleska |
| Nacionalnost | Englez |
| Državljanstvo |  englesko |
| Visina | 1.89m |
| Nadimak | *JT* |
| Pozicija | branič |
| Informacija o klubu |
| Trenutni klub |  Aston Villa |
| Profesionalni klubovi\* |
|

|  |  |  |
| --- | --- | --- |
| **Godine** | **Klub** | **Uta. (gol.)** |
| 1998 – 2017 |  Chelsea | 492 (41) |
| 2000 | →  Nottingham Forest | 6 (0) |
| 2017 – |  Aston Villa | 0 (0) |
| **Nacionalna reprezentacija\*\ |
| **Godine** | **Reprezentacija** | **Uta. (gol.)** |
| 2003 – 2012 |  Engleska | 78 (6) |

 |
| \* Nastupi i golovi u profesionalnim klubovima koji se računaju samo za službene utakmice i tačni su do 5.7.2017.  |

**John George Terry** (London, 7. prosinca 1980.), engleski nogometaš.

Od 1997. godine igra u engleskom klubu Chelsea gdje je i kapetan.

3. lipnja 2003. godine je prvi put nastupao za englesku reprezentaciju u utakmici protiv Srbije i Crne Gore.

Sezone 2004/2005. je od drugih igrača izabran za najboljeg nogometaša engleske Premier lige. Iste godine je njegov klub Chelsea bio prvak lige, prvi put za točno 50 godina.

Živi u mjestu Oxshott, Surrey sa suprugom Toni i blizancima Georgie Johnom i Summer Rose rođenima 18.5.2006.
S dugogodišnjom djevojkom Toni Poole se oženio 15.6.2007. u Blanheim Palace. Bračno putovanje su proveli u Hrvatskoj na jahti predsjednika Johnovog kluba, Romana Abramoviča.

Njegov brat Paul također je nogometaš, igra u Leyton Orientu u engeskoj prvoj ligi.

Glavno je lice Umbra, a pojavljivao se i u reklamama Samsunga i Nationwidea te na naslovnici igrice Pro Evolution Soccer.

U trenutku potpisivanja novog ugovora s Chelseajem postao je najplaćeniji nogometaš na Otoku.
# Michel Ney

| Michel Ney |
| --- |
|  |
| **Biografske informacije** |
| **Rođenje** | 10. siječnja 1769.  Sarrelouis, Francuska
 |
| **Smrt** | 7. prosinca 1815.  Pariz, Francuska
 |
| **Državljanstvo** |  francusko
 |
| **Supruga** | Aglaé Louise Auguié
 |
| **Titule** | Vojvoda od Elchingena Princ od Moskve
 |
| **Karijera** |
| **Odanost** |  Francuska
 |
| **Služba** | 1787. - 1815.
 |
| **Čin** | Maršal
 |
| **Važnije bitke** | Francuski revolucionarni ratovi Napoleonski ratovi
 |

**Michel Ney, 1. vojvoda od Elchingena** i **1. princ od Moskve** (Sarrelouis, 10. siječnja 1769. - Pariz, 7. prosinca 1815.) je bio francuski vojskovođa i maršal tokom Revolucionarnih i Napoleonskih ratova. Ney je bio jedan od 18 Napoleonovih maršala tokom Prvog Carstva. Sudjelovao je u nizu Napoleonovih bitaka te je bio jedan od najznačajnijih francuskih zapovjednika u Napoleonskim ratovima. Nadimci su mu bili *Le Rougeaud* i *Le Lion rouge*, a zbog svoje hrabrosti na bojištu je prozvan *Le Brave des braves* (sh. *Najhrabriji među hrabrima*).

Ipak, nakon Napoleonova kraha, Ney je uhapšen i osuđen na smrt strijeljanjem zbog svog sudjelovanja u Napoleonovim pohodima. Pogubljen je u Parizu, čin koji je snažno podijelio francusku javnost. Odbio je nositi povez preko očiju i navodno je dobio pravo dati naredbu svojim krvnicima. Njegove posljednje riječi glasile su:

> Vojnici, kada vam dam naredbu da pucate, pucajte ravno u moje srce! Čekajte naredbu. Bit će to moja posljednja. Protestiram protiv svoje osude. Vodio sam stotinu bojeva za Francusku, a nijedan protiv nje... Vojnici, pucajte!
>
> – Michel Ney, 1815.

Pokopan je na groblju Père Lachaise.